Matti Kuusla

Matti Kaarlo ”Pikkis” Kuusla (vuoteen 1935 Granlund; 7. elokuuta 1933 Helsinki – 22. marraskuuta 2018 Espoo) oli suomalainen näyttelijä ja käsikirjoittaja. Hän oli yksi suomalaisen televisioviihteen pioneereista, joka tunnetaan erityisesti yhteistyöstään Jukka Virtasen ja Aarre Elon kanssa. Kuusla oli mukana 36 elokuvassa ja viidessä televisiosarjassa. Hän kuului myös Uuden Iloisen Teatterin perustajajäseniin.

 Ura 
Kuuslan vanhemmat olivat näyttelijät Arvo Kuusla ja Irja Kuusla. Hänen veljensä oli elokuvaaja Mauno Kuusla. Kuusla kirjoitti ylioppilaaksi Helsingin yhteislyseosta vuonna 1953.

Hän aloitti elokuvauransa jo lapsena 1940-luvulla. 1960-luvulla Kuusla muodosti yhdessä Jukka Virtasen ja Aarre Elon kanssa viihderyhmä VEK:n. Ryhmä teki muun muassa televisio-ohjelma Lumilinnan, joka voitti Euroopan televisioyhtiöiden Kultainen ruusu ‑kilpailun. Kuuslalla oli myös oma sketsisarja Piikkis. Lisäksi hän käsikirjoitti useita viihdeohjelmia, ja vastasi UIT:n tuotannoista vuosina 1979–2001. 

Vuosina 1952–1964 Kuusla pelasi HJK:ssa 46 jääkiekon SM-sarjan ottelua. Myöhemmiin hän oli aktiivisesti mukana Raittius- ja urheiluseura Zoomin toiminnassa.

Kuusla oli historian ensimmäisen sarjavalmisteisen Futuro-talon omistaja. Nykyään talo on esillä Espoon WeeGeessä.

Kuusla menehtyi rauhallisesti nukkuen 85-vuotiaana. Hänet on haudattu Kappelin hautausmaalle Espooseen.

 Filmografia 
Elonetissä on merkintöjä Kuuslan 43 elokuvasta.

 Elokuvat Vuosi Elokuva Rooli 1940  Runon kuningas ja muuttolintu  Runebergin poika 1944  Suomisen Olli rakastuu  ”Fermaatin” lapsi 1945  Tähtireportterit tulevat  lehdenjakajapoika 1948  Onnen-Pekka  koululainen 1954  Laivan kannella  mies kapakassa 1955  Villi Pohjola  5. konna Tuntematon sotilas  haavoittunut Sankarialokas  alokas / legioonalainen Rakas lurjus  1. poika, Norssin 7-luokkalainen Nukkekauppias ja kaunis Lilith  poliisi 1956  Evakko  Yllön Salu Rintamalotta  (pois leikattu rooli) Anu ja Mikko  kylän poika Tyttö lähtee kasarmiin  alokas 1957  Vihdoinkin hääyö  poika hipoissa Vääpeli Mynkhausen  Pekka Visaoksa Taas tyttö kadoksissa!  Toropaisen Heikki Pekka ja Pätkä ketjukolarissa  mies saluunassa Pekka ja Pätkä sammakkomiehinä  sammakkomies

 Elokuvat Vuosi Elokuva Rooli 1957  Herra sotaministeri  sotilas 1918 – mies ja hänen omatuntonsa  Jali, nuori punakaartilainen 1958  Verta käsissämme  Sotapojan heilat  alokas Murheenkryynin poika  alokas Äidittömät  osto- ja myyntiliikkeen 2. mies Kulkurin masurkka  kihlajaisvieras Kahden ladun poikki  tukkijätkä Autuas eversti  mies krokettikentällä 1959  Ei ruumiita makuuhuoneeseen  mies ravintolassa 1960  Oho, sanoi Eemeli  Roope, hanurin soittaja Isaskar Keturin ihmeelliset seikkailut  kihlajaisvieras Lumisten metsien tyttö  kylänmies 1961  Mullin mallin  keittiömies 1968  Äl’ yli päästä perhanaa  itsenään 1983  Uuno Turhapuron muisti palailee pätkittäin  ministeri Nitsikov 1991  Vääpeli Körmy ja vetenalaiset vehkeet  vieraan vallan paha poika Körmyn unessa

 Televisiosarjat Vuosi Sarja Rooli 1964, 1965  Tuulimylly  1964, 1975, 1987  Piikkis  1966  Me krokotiilit  1969  Kesäterässä  1970  Ilkamat  1976, 1987  Pikkis  Televisioelokuvat Vuosi Elokuva Rooli 1965  Lumilinna 

 Lähteet 

Luokka:Suomalaiset näyttelijät
Luokka:Suomalaiset käsikirjoittajat
Luokka:Suomalaiset jääkiekkoilijat
Luokka:Vuonna 1933 syntyneet
Luokka:Vuonna 2018 kuolleet